ശാന്തിഭവന് പാലിയേറ്റീവ് ഹോസ്പിറ്റലില് സൗജന്യ ഡെന്റല് ക്ലിനിക്ക് തുറന്നു പല്ലിശേരി: ശാന്തിഭവന് പാലിയേറ്റീവ് ഹോസ്പിറ്റലില് ഓള് സ്മൈല് എന്ന പേരില് സൗജന്യ ഡെന്റല് ക്ലിനിക്ക് തുറന്നു. കെ.കെ. രാമചന്ദ്രന് എംഎല്എ ഉദ്ഘാടനം ചെയ്തു. വല്ലച്ചിറ പഞ്ചായത്ത് പ്രസിഡന്റ് എന്. മനോജ് അധ്യക്ഷനായിരുന്നു. ശാന്തിഭവന് പാലിയേറ്റീവ് ഹോസ്പിറ്റല് കോ ഫൗണ്ടറും സിഇഒയുമായ ഫാ. ജോയ് കുത്തൂര് ഡെന്റല് ക്ലിനിക്കിന്റെ സേവന പ്രവര്ത്തന ക്രമത്തെ കുറിച്ചു വിശദീകരിച്ചു. ദന്തരോഗ വിദഗ്ധനായ ഡോ. ജോസ് എഫ്. ആലപ്പാട്ടിന്റെ നേതൃത്വത്തിലാണു ക്ലിനിക്ക് പ്രവര്ത്തിക്കുക. നേരത്തെ തൃശൂര് അതിരൂപത സഹായ മെത്രാന് മാര് ടോണി നീലങ്കാവില് ക്ലിനിക്കിന്റെ ആശീര്വാദകര്മം നിര്വഹിച്ചു. വല്ലച്ചിറ പഞ്ചായത്ത് വൈസ് പ്രസിഡന്റ് വനജ ബാബു, പി. ചന്ദ്രന്, രവീന്ദ്രനാഥ്, ശാന്തിഭവന് പാലിയേറ്റീവ് ഹോസ്പിറ്റല് ചീഫ് അഡ്മിനിസ്ട്രേറ്റര് സിസ്റ്റര് ജെസി അന്ന എഫ്എസ്സി, സിസ്റ്റര് റാണി മരിയ എഫ്എസ്സി, ട്രസ്റ്റി ബെന്നി തെക്കിനിയത്ത് തുടങ്ങിയവര് സംബന്ധിച്ചു. എല്ലാ ബുധനാഴ്ചയും രാവിലെ 7. 30 മുതല് ഒന്പതു വരെയാണു ക്ലിനിക്ക് പ്രവര്ത്തിക്കുക. ഡോക്ടറുടെ അപ്പോയ്മെന്റിനായി മുന്കൂട്ടി ബുക്ക് ചെയ്യണം.